ગાય અને ભેંસના કાનમાં ઓળખ માટે જે ટેગ નાંખવામાં આવશે, તે માટે સરકારને એક પશુ દીઠ આશરે 8 રૂપિયાનો ખર્ચ આવશે. આ ટેગના નંબર પરથી એક ડેટા બેઝ તેયાર કરી પશુ માલિકને આ સંબંધિત એક હેલ્થ કાર્ડ પણ આપવામાં આવશે. આ હેલ્થ કાર્ડ બતાવતાં જ જે-તે પશુ અંગેની માહિતી પશુ ડૉક્ટર ઓનલાઇન જોઇ શકશે અને એને આધારે પશુને છેલ્લે રસી ક્યારે આપવામાં આવી હતી એ પણ જાણી શકાશે. આશરે 148 કરોડ રૂપિયાના ખર્ચે થનાર આ કામની સંપૂર્ણ યોજના તૈયાર છે તથા તેની પર કામ પણ શરૂ થઇ ચૂક્યું છે. આ વર્ષે (2017)માં જે પશુઓને યુનિક નંબરથી જોડવામાં આવશે, તેમાં સૌથી વધુ 14 લાખ ઉત્તર પ્રદેશ અને ત્યાર બાદ 7.5 લાખ મધ્યપ્રદેશના પશુઓનો સમાવેશ થાય છે. ભારતમાં 4 કરોડ, 10 લાખ ભેંસો અને 4 કરોડ, 70 લાખ ગાયો છે, જે દૂધ આપે છે.